কুষ্টিয়া সরকারি মহিলা কলেজ

কুষ্টিয়া সরকারি মহিলা কলেজ বাংলাদেশের একটি সরকারি মহাবিদ্যালয়। এটি ১৯৬৬ সালে প্রতিষ্ঠিত হয়েছে। ইতিহাস কুষ্টিয়ার ব্যক্তিবর্গ ও নেতৃবৃন্দ মেয়েদের জন্য একটি স্বতন্ত্র কলেজ প্রতিষ্ঠার জন্য উদ্যোগ গ্রহণ করেন। কুষ্টিয়া পৌরসভার তৎকালীন চেয়ারম্যান রফিকুল হক, তৎকালীন জেলা প্রশাসক আজিজুল জলিল এবং কুষ্টিয়া বারের অ্যাডভোকেট মোঃ আব্দুর রহিম (পরবর্তীতে সংসদ সদস্য), কুষ্টিয়া সরকারি কলেজের গণিত বিভাগের শিক্ষক ও উপাধ্যক্ষ সি.এম.জি জাকারিয়া প্রমুখের সহযোগিতায় ১৯৬৬ সালে বেসরকারিভাবে কুষ্টিয়া গার্লস কলেজ স্থাপিত হয়। সমসাময়িক ছাত্রীদের লেখাপড়া চালু রাখার প্রয়োজনে এনএস রোড সংলগ্ন রাম-রতন-শাহ আলম চত্বরের উত্তর দিকে পুরনো বাড়ি রিকুইজিশনের মাধ্যমে ১৯৬৬ সালে নামমাত্র ভাড়া নেওয়া হয়। প্রাথমিক অবস্থায় উচ্চ মাধ্যমিক (বিজ্ঞান ও মানবিক) এবং ডিগ্রি কোর্স চালুর মধ্য দিয়ে কলেজের ক্লাস শুরু হয়। সিএমজি জাকারিয়া প্রথম অধ্যক্ষের দায়িত্ব পালন করেন এবং উপাধ্যক্ষ ছিলেন ফিরোজা বেগম। এসময় কলেজকে নিজস্ব ক্যাম্পাসে আনার ব্যাপারে বিভিন্ন মহল সাড়া দেয়। এজন্য তৎকালীন জেলা প্রশাসক, পৌরসভা কর্তৃপক্ষ ও স্থানীয় নেতৃবৃন্দ গুরুত্বপূর্ণ ভূমিকা রাখেন। এরই ধারাবাহিকতায় কলেজ উন্নয়ন প্রকল্প ১৯৬৪-১৯৬৮ এর আওতায় কুষ্টিয়া শহরের বর্তমান স্থানে ৪.৬০ একর জমির ওপর ১৯৬৭ সালে কলেজটি স্থায়ীভাবে প্রতিষ্ঠিত হয়। ১৯৯৮-১৯৯৯ অর্থবছরে প্রকৌশলী কামরুল ইসলাম সিদ্দিকের সহযোগিতায় কলেজটির চারদিকে উঁচু প্রাচীর নির্মাণ করা হয়। ১৯৭৯ সালের ৭ মে কলেজটি সরকারিকরণ হলে এর নামকরণ করা হয় 'কুষ্টিয়া সরকারি মহিলা কলেজ'। তথ্যসূত্র বহিঃসংযোগ প্রাতিষ্ঠানিক ওয়েবসাইট